การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

ผลิตภัณฑ์ของบริษัทที่เป็นตัวแทนจำหน่ายมีอยู่ทั้งสิ้น 3 ประเภท คือ น้ำมันหล่อลื่น, แบตเตอรี่
และจาระบี น้ำมันหล่อลื่นจำหน่ายภายใต้ชื่อยี่ห้อ “เทรน” และ “ไดมอนด์”
แบตเตอรี่สำหรับรถยนต์จำหน่ายภายใต้ชื่อยี่ห้อ “โบลีเด้น”และจาระบีจำหน่ายภายใต้ชื่อยี่ห้อ
“เทรน” และ “จระเข้” ซึ่งมีรายละเอียดของ
ผลิตภัณฑ์แยกตามประเภทของผลิตภัณฑ์ของแต่ละบริษัทย่อย ดังต่อไปนี้

1. ลักษณะผลิตภัณฑ์ที่ผลิตจากบริษัท พรีเมีย ลูบริแค้นท์ จำกัด

น้ำมันหล่อลื่น จัดเป็นสินค้าที่จำเป็นใช้ในการหล่อลื่นเครื่องยนต์ สำหรับรถยนต์, รถตัก, รถไถ,
รถบรรทุก และเครื่องจักรที่ใช้ในอุตสาหกรรมทุกชนิด น้ำมันหล่อลื่น ประกอบด้วย น้ำมันพื้นฐาน
และสารเคมีเพิ่มคุณภาพ
ซึ่งจะมีคุณลักษณะเหมาะสมกับชนิดของเครื่องยนต์และเครื่องจักรที่จะนำไปใช้

ตารางแสดงลักษณะผลิตภัณฑ์ของ บริษัท พรีเมีย ลูบริแค้นท์ จำกัด

+-----------------+--------------+------------------+------------------+
| ชื่อผลิตภัณฑ์        | ลักษณะผลิตภัณฑ์  | ลักษณะการใช้งาน    | คุณสมบัติพิเศษ       |
|                 |              |                  |                  |
|                 | (ขนาดบรรจุ)   |                  |                  |
+-----------------+--------------+------------------+------------------+
| 1.              | บรร          | หล่อ              | ทนค              |
| น้ำ              | จุในภาชนะขนาด | ลื่นระบบเครื่องยนต์แล | วามร้อนได้สูงช่วยทำค |
| มันหล่อลื่นเครื่องยนต์ |              | ะช่วยระบายความร้อน | วามสะอาดเครื่องยนต์ |
|                 | ตั้งแต่ 0.5-200 |                  |                  |
|                 | ลิตร          |                  |                  |
+-----------------+--------------+------------------+------------------+
| 2. น้ำมันไฮโดรลิค  | บรร          | ใช้เป็นต           | ป้อ               |
|                 | จุในภาชนะขนาด | ัวกลางในการส่งถ่ายก | งกันการสึกหรอและมีอ |
|                 |              | ำลังในระบบไฮโดรลิค | ายุการใช้งานยาวนาน |
|                 | ตั้งแต่ 0.5-200 |                  |                  |
|                 | ลิตร          |                  |                  |
+-----------------+--------------+------------------+------------------+
| 3. น้ำมันเกียร์     | บรร          | หล่อลื่นร           | ส                |
|                 | จุในภาชนะขนาด | ะบบเฟืองส่งถ่ายกำลัง | ามารถรับแรงกดได้สูง |
|                 |              |                  |                  |
|                 | ตั้งแต่ 0.5-200 |                  |                  |
|                 | ลิตร          |                  |                  |
+-----------------+--------------+------------------+------------------+
| 4. น้ำมันหล่อลื่น    | บรร          | หล่อลื่นเครื่อ        | ในกรณี 2          |
|                 | จุในภาชนะขนาด | งยนต์มอเตอร์ไซด์ชนิด | จังหวะต้องเป็นชนิดลด |
| รถจักรยานยนต์     |              | 4 และ 2 จังหวะ    | ควันขาวตามมาตรฐาน |
|                 | ตั้งแต่ 0.5-200 |                  | สมอ.*            |
|                 | ลิตร          |                  |                  |
+-----------------+--------------+------------------+------------------+
| 5. น้ำมันเบรค     | บรร          | ใช้เ              | ทนความร้อนสูง      |
|                 | จุในภาชนะขนาด | ป็นตัวกลางในการส่งถ | ผสานเข้ากับน้ำได้    |
|                 |              | ่ายกำลังในระบบเบรค |                  |
|                 | ตั้งแต่ 0.5-200 |                  |                  |
|                 | ลิตร          |                  |                  |
+-----------------+--------------+------------------+------------------+
| 6.              | บรร          | น้ำมันหล่อลื่นเค      | -                |
| น้ำมันเกรดธรรมดา  | จุในภาชนะขนาด | รื่องจักรกลการเกษตร |                  |
|                 |              |                  |                  |
|                 | ตั้งแต่ 0.5-200 |                  |                  |
|                 | ลิตร          |                  |                  |
+-----------------+--------------+------------------+------------------+

หมายเหตุ * สมอ. หมายถึง มาตรฐานที่กำหนดโดยสำนักงานมาตรฐานผลิตภัณฑ์อุตสาหกรรม
ซึ่งทำหน้าที่เป็นสถาบันมาตรฐานของประเทศไทย
รับผิดชอบการดำเนินการทางด้านมาตรฐานสินค้าและผลิตภัณฑ์ของประเทศ

2. ลักษณะผลิตภัณฑ์ที่ผลิตจากบริษัท สยามลูบริแค้นท์อินดัสทรี่ จำกัด

จาระบี เป็นสารหล่อลื่นกึ่งแข็งกึ่งเหลว ไม่สามารถไหลเทได้ หรือไหลเทได้ยาก
ทนต่อความชื้นความร้อน และแรงกระแทก ซึ่งเหมาะสำหรับการใช้งานในชิ้นส่วนของเครื่องยนต์
เครื่องจักรที่ไม่สามารถปิดผนึกให้มิดชิด หรือต้องมีการเสียดสีมาก

ตารางแสดงลักษณะผลิตภัณฑ์ของ บริษัท สยามลูบริแค้นท์อินดัสทรี่ จำกัด

+--------------+-----------------+------------------+------------------+
| ชื่อผลิตภัณฑ์     | ลักษณะผลิตภัณฑ์     | ลักษณะการใช้งาน    | คุณสมบัติพิเศษ       |
|              |                 |                  |                  |
|              | (ขนาดบรรจุ)      |                  |                  |
+--------------+-----------------+------------------+------------------+
| 1. จาระบี     | บรรจุเป็นกิโลกรัมห  | ใช้กับงานที่มีรอบจัด   | เ                |
| เกรดสูง       | รือปอนด์ตามคำสั่งซื้อ | แ                | นื้อจาระบีจะคงสภาพด |
|              |                 | รงกดสูงและอุณหภูมิสูง | ีอยู่เสมอในขณะใช้งาน |
| ยี่ห้อ เทรน     |                 |                  | และทนความร้อนได้ดี  |
+--------------+-----------------+------------------+------------------+
| 2. จาระบี     | บรรจุเป็นกิโลกรัมห  | สามา             | คุณภาพยอดเยี่ยมใ    |
| เกรดธรรมดา   | รือปอนด์ตามคำสั่งซื้อ | รถจับติดผิวหน้าโลหะไ | นการป้องกันน้ำชะล้าง |
|              |                 | ด้ดีในขณะที่เคลื่อนไหว | และเกาะติดโลหะได้ดี |
| ยี่ห้อ จระเข้    |                 | เพื่อป้องกันการสึกหรอ |                  |
+--------------+-----------------+------------------+------------------+

3. ลักษณะผลิตภัณฑ์ที่ผลิตจากบริษัท สยามแบตเตอรี่อินดัสทรี่ จำกัด

แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที
เนื่องจากเป็นไฟฟ้ากระแสตรงไม่เหมือนกับไฟฟ้าที่ใช้ภายในอาคารบ้านเรือน
ซึ่งส่วนใหญ่จะนำไปใช้ประโยชน์กับยานยนต์ชนิดต่าง ๆ
โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์ และจ่ายไฟให้กับอุปกรณ์ไฟฟ้าต่าง ๆ

แบตเตอรี่ถือเป็นชิ้นส่วนประกอบสำคัญสำหรับรถยนต์ที่ใช้เก็บ และจ่ายกระแสไฟฟ้า
โดยจะจ่ายกระแสไฟฟ้าให้กับเครื่องยนต์ และเป็นแหล่งพลังงานให้กับอุปกรณ์ส่องสว่างและอุปกรณ์อื่น
ๆ

ตารางแสดงลักษณะผลิตภัณฑ์ของ บริษัท สยามแบตเตอรี่อินดัสทรี่ จำกัด

  ------------- -------------------------------------------------------- ---------------------------------------- -----------------------------------------
  ชื่อผลิตภัณฑ์      ลักษณะผลิตภัณฑ์                                              ลักษณะการใช้งาน                            คุณสมบัติพิเศษ

  แบตเตอรี่       รูปทรงสี่เหลี่ยมซึ่งมีหลายขนาดขึ้นอยู่กับความต้องการจำนวนแอมป์ของลูกค้า   ติดตั้งในเครื่องยนต์ทำหน้าที่จ่ายไฟและเก็บสำรองไฟ   ไฟแรง,ทนทาน,ไม่กินน้ำกลั่นและมีอายุการใช้งานนาน
  ------------- -------------------------------------------------------- ---------------------------------------- -----------------------------------------

ลักษณะของฤดูกาลต่อการดำเนินธุรกิจ

ผลิตภัณฑ์น้ำมันหล่อลื่นและจาระบีจะได้รับผลกระทบจากเรื่องของฤดูกาลไม่มากนัก
เนื่องจากเป็นผลิตภัณฑ์ที่สามารถใช้ได้ทุกฤดูกาล
เพียงแต่ในฤดูฝนจะมีผลกระทบต่อปริมาณการใช้ของลูกค้าบ้างเพียงเล็กน้อย กล่าวคือ
ในช่วงฤดูฝนการคมนาคมลำบากขึ้น และภาวะการก่อสร้างจะชะลอตัว
ทำให้ปริมาณการใช้ผลิตภัณฑ์ทั้ง 2 ชนิดลดลง
แต่ในขณะเดียวกันเครื่องยนต์ที่ใช้ในภาคเกษตรกรรมจะมีความจำเป็นที่จะใช้เพิ่มขึ้น

ส่วนผลิตภัณฑ์แบตเตอรี่นั้นไม่มีผลกระทบจากฤดูกาล
เนื่องจากเป็นผลิตภัณฑ์ที่มีอายุของผลิตภัณฑ์เมื่อหมดอายุการใช้งานหรือหมดอายุของผลิตภัณฑ์แล้ว
ผู้ที่จำเป็นต้องใช้แบตเตอรี่ก็ต้องเปลี่ยนแบตเตอรี่ใหม่ทดแทน

การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

3.2 การตลาดและภาวะการแข่งขัน

1. กลยุทธ์ในการแข่งขันโดยสังเขป

ท่ามกลางกระแสการแข่งขันที่มีอยู่สูงในปัจจุบันนี้ บริษัท สยามภัณฑ์กรุ๊ป จำกัด (มหาชน)
สามารถยืนหยัดอยู่ได้พร้อมกับชื่อเสียงที่ดีมาโดยตลอด 42 ปี นับตั้งแต่ก่อตั้งบริษัทมา
โดยบริษัทได้ให้ความสำคัญในเรื่องของคุณภาพของสินค้าและบริการที่ดี
จนเป็นที่เชื่อถือทั้งจากลูกค้าในประเทศและต่างประเทศ ซึ่งถือเป็นหนึ่งในหลาย ๆ
กลยุทธ์ในการแข่งขันของบริษัท ซึ่งสามารถแจกแจงได้ดังต่อไปนี้ คือ

1.1 สินค้า

ด้านคุณภาพของสินค้าบริษัทผู้ผลิตซึ่งเป็นบริษัทย่อยได้มีการพัฒนาสินค้าเพื่อให้สามารถใช้งานกับเครื่องยนต์
หรือ ยานยนต์ต่างๆ ที่มีการเปลี่ยนแปลงพัฒนาการไปตามยุคสมัย
และได้จัดหาเครื่องจักรที่ทันสมัยมาใช้ในขบวนการผลิต
เพื่อให้ได้สินค้าที่มีมาตรฐานและคุณภาพสม่ำเสมอ รวมทั้งยังคำนึงถึงรูปแบบบรรจุภัณฑ์ที่สวย
ทันสมัยสะดวกต่อการใช้งาน และง่ายต่อการเก็บรักษา
ตลอดจนมีการพัฒนารูปแบบของสินค้าให้มีความหลากหลาย
เพื่อสนองความต้องการที่แตกต่างกันของลูกค้าทั้งในประเทศ ลูกค้า OEM และลูกค้าต่างประเทศ
โดยสำหรับลูกค้าต่างประเทศ บริษัทยังมีการผลิตตามคำสั่งซื้อด้วยบางส่วน

1.2 บริการ

ด้านบริการ บริษัทให้ความสำคัญในเรื่องความสะดวก
และความรวดเร็วในการติดต่อและการให้บริการ
รวมถึงการให้ข้อมูลข่าวสารที่เป็นประโยชน์กับลูกค้าทั้งในประเทศและต่างประเทศ
โดยสำหรับลูกค้าในประเทศบริษัทมีพนักงานขายซึ่งผ่านการฝึกอบรมเป็นอย่างดีพร้อมที่จะให้บริการอยู่ทั่วประเทศ
ซึ่งสามารถติดต่อให้คำปรึกษาและบริการกับลูกค้าได้โดยตรง
ลูกค้าจึงให้ความเชื่อมั่นในผลิตภัณฑ์ของบริษัทเป็นอย่างดี อีกทั้งบริษัทได้จัดทำระบบคลังสินค้าแบบ
Online ซึ่งสามารถส่งสินค้าให้กับลูกค้าได้อย่างรวดเร็ว ตลอดจนมีการรับประกันคุณภาพ
และความเสียหายของสินค้าก่อนถึงมือลูกค้าในกรณีที่บริษัทจัดส่งสินค้าให้กับลูกค้า

นอกจากนั้น ทางบริษัทยังเน้นให้พนักงานขายออกเยี่ยมพบปะลูกค้าอย่างสม่ำเสมอ
เพื่อสอบถามถึงภาวะตลาด, ปัญหาที่เกิดขึ้น และเพื่อเพิ่มความสัมพันธ์ระหว่างบริษัทกับลูกค้า
และทำให้บริษัทรับทราบข้อมูลที่เกิดขึ้นจริง เพื่อใช้พิจารณาปรับปรุงสินค้าและบริการได้อย่างรวดเร็ว

1.3 ราคา

บริษัทมีนโยบายในการกำหนดราคาสินค้าที่จำหน่ายในประเทศให้สามารถแข่งขันกับคู่แข่งที่อยู่ในตลาดระดับเดียวกัน
โดยคำนึงถึงคุณภาพของสินค้าด้วย
ซึ่งบริษัทจะพยายามลดขั้นตอนในการขายสินค้าเพื่อให้สินค้าถึงมือลูกค้าในราคาต่ำและรวดเร็วกว่า
รวมทั้งมีการให้ส่วนลดแก่ลูกค้าที่ซื้อในปริมาณมาก ๆ หรือ ลูกค้าที่ชำระค่าสินค้าเป็นเงินสด
ส่วนการกำหนดราคาสินค้าที่จำหน่ายไปยังต่างประเทศบริษัทมีนโยบายหลีกเลี่ยงการแข่งขันทางด้านราคา
โดยจะให้ความสำคัญต่อคุณภาพของสินค้า
การวางระดับสินค้าให้เป็นสินค้าระดับสูงและเป็นที่ยอมรับของลูกค้า
ซึ่งทางบริษัทเชื่อมั่นว่าสามารถแข่งขันกับผู้ผลิตในต่างประเทศได้

นโยบายราคา

กลุ่มบริษัท สยามภัณฑ์กรุ๊ป จำกัด (มหาชน) มีนโยบายกำหนดราคา โดยพิจารณาจากต้นทุนของสินค้า
ซึ่งจะมีการกำหนดอัตรากำไรขั้นต้นในการจำหน่ายสินค้าทั้ง 3 ชนิดไว้
นอกจากนี้บริษัทยังติดตามภาวะการแข่งขันทางด้านราคาและคุณภาพของตลาดอย่างใกล้ชิดเพื่อนำข้อมูลมาใช้ประกอบในการกำหนดราคาด้วย

1.4 การส่งเสริมการขาย

บริษัทมีการโฆษณา ประชาสัมพันธ์ในหลายรูปแบบผ่านสื่อต่างๆ ดังที่เคยปฏิบัติมาในปีก่อนๆ เช่น
แผ่นพับ แผ่นป้าย โทรทัศน์ วิทยุ หนังสือพิมพ์และวารสารต่าง ๆ
เพื่อกระตุ้นความทรงจำให้เกิดการยึดติด (Brand Royalty) ต่อยี่ห้อสินค้า
ทั้งนี้จะเพิ่มในส่วนที่เข้าไปเป็นผู้สนับสนุน (Sponsor) ในรายการกีฬา เช่น
รายการมวยชิงแชมป์โลก, รายการมวยไทย
เพื่อให้ชื่อสินค้าได้เข้าถึงกลุ่มลูกค้าเป้าหมายได้มากยิ่งขึ้น

นอกจากนี้ บริษัทยังมีสิ่งจูงใจให้กับทั้งพนักงานขายของบริษัท ลูกค้า และผู้บริโภค เช่น

- พนักงานขายของบริษัทจะได้รับรางวัลพิเศษในรูปตัวเงิน
หรือสิ่งของเครื่องใช้เพื่อเป็นการจูงใจให้สามารถขายได้ตามเป้าหมายที่บริษัทตั้งไว้

- ลูกค้าจะได้รับของสมนาคุณ เช่น ทองคำ เครื่องใช้ไฟฟ้า ตั๋วเครื่องบิน หรือแพคเกจทัวร์ เป็นต้น
ในกรณีที่สั่งซื้อสินค้าได้ตามเป้าหมายในช่วงที่บริษัทจัดงานส่งเสริมการขาย

- ผู้บริโภค จะได้รับของแถม เช่น ผงซักฟอก สบู่ เสื้อยืด กระเป๋าเดินทาง ร่ม และเสื้อช่าง
เป็นต้น

ตารางแสดงค่าใช้จ่ายการส่งเสริมการขาย และค่าโฆษณา ของบริษัท สยามภัณฑ์กรุ๊ป จำกัด
(มหาชน)

(หน่วย : บาท)

  -------------------------- --------------- -------------- ---------------
                             2541            2542           2543

  ค่าใช้จ่ายส่งเสริมการขาย        9,996,051.85    1,299,547.89   16,997,646.34

  ค่าโฆษณา                    16,614,867.70   7,891,772.27   16,297,962.50

  รวม                        26,610,919.55   9,191,320.16   33,295,608.84
  -------------------------- --------------- -------------- ---------------

ข้อได้เปรียบและข้อเสียเปรียบของบริษัทเมื่อเปรียบเทียบกับคู่แข่งขัน

ข้อได้เปรียบ

1. ด้านการตลาด บริษัทมีการปรับเปลี่ยนกลยุทธ์ทางการตลาดที่ตรงความต้องการของลูกค้าได้ดี
และทันต่อสถานการณ์
สืบเนื่องจากการที่บริษัทได้ใช้กลยุทธ์ทางการตลาดที่เข้าถึงผู้บริโภคมาเป็นเวลานาน

2. ด้านสินเชื่อ บริษัทมีนโยบายการให้สินเชื่อที่มีประสิทธิภาพ
และมีความยืดหยุ่นกับลูกค้าในระดับต่าง ๆ ซึ่งสร้างความมั่นใจให้กับบริษัทในการเรียกเก็บหนี้ได้

3. ด้านการผลิต บริษัทมีการพัฒนาผลิตภัณฑ์ และขบวนการผลิตอย่างต่อเนื่อง
เพื่อให้ทันกับความก้าวหน้าของเทคโนโลยีของโลก
และเพื่อสามารถตอบสนองความต้องการของลูกค้าได้ โดยเน้นในด้านคุณภาพและคุณค่าของผลิตภัณฑ์
ทำให้ลูกค้าเกิดความเชื่อถือและมั่นใจในตัวผลิตภัณฑ์มาโดยตลอด

4. ด้านบุคลากร บริษัทมีพนักงานขายซึ่งมีประสบการณ์ และปฏิบัติงานกับทางบริษัทมาเป็นเวลานาน
ทำให้มีความใกล้ชิดกับลูกค้า และลูกค้าส่วนใหญ่มีความเชื่อถือในพนักงานขายของบริษัทเป็นอย่างดี
เพราะสามารถติดต่อให้คำปรึกษา และบริการกับลูกค้าได้โดยตรงอย่างสม่ำเสมอ

ข้อเสียเปรียบ

1. ด้านการตลาด บริษัทใช้งบประมาณการโฆษณา
และประชาสัมพันธ์ผลิตภัณฑ์ในช่วงที่ผ่านมาในอัตราที่ต่ำกว่าคู่แข่งขัน
ทำให้การรับรู้เกี่ยวกับผลิตภัณฑ์ของกลุ่มลูกค้ามีน้อยกว่าคู่แข่งขัน
อีกทั้งบริษัทไม่มีสถานีบริการน้ำมันเป็นของตนเอง
จึงทำให้มีช่องการจัดจำหน่ายที่แคบกว่าคู่แข่งขันบางรายที่มีสถานบริการน้ำมันเป็นของตนเองด้วย

2. ด้านการผลิต เนื่องจากที่ผ่านมาในด้านการผลิต
บริษัทยังใช้แรงงานมากกว่าการใช้เครื่องจักรในหลายๆ ส่วน
เนื่องมาจากต้นทุนที่ต่ำกว่าและปริมาณของแรงงานที่มีอยู่ค่อนข้างมาก
จึงทำให้เทคโนโลยีในการผลิตจะยังด้อยกว่าคู่แข่งอื่นๆ
ที่เป็นบริษัทข้ามชาติที่ลงทุนด้านเครื่องจักรในการผลิตที่สูงมาก
ในปัจจุบันบริษัทได้พิจารณาเพิ่มเครื่องจักรเพื่อทดแทนแรงงานในหลายจุดอย่างต่อเนื่อง
ทั้งนี้เนื่องจากการขยายตัวของยอดขายซึ่งต้องมีการผลิตที่มากขึ้น
จึงทำให้การลงทุนในเทคโนโลยีใหม่ๆสามารถทำได้อย่างคุ้มค่า
และทำให้ประหยัดพื้นที่ที่ต้องการใช้ลงมาก

2. การจำหน่ายและช่องทางการจำหน่าย

จากประสบการณ์ที่ผ่านมากว่า 42 ปี
ทำให้บริษัทเห็นความสำคัญอย่างยิ่งในการฝึกอบรมพนักงานขายให้มีความเข้าใจอย่างลึกซึ้งในลักษณะของผลิตภัณฑ์
ตลอดจนความต้องการของลูกค้า
ด้วยเหตุนี้ทำให้บริษัทมีทีมการขายที่มีประสิทธิภาพกระจายอยู่ตามภูมิภาคต่าง ๆ ทั่วประเทศ
ที่คอยให้บริการ และทำการติดต่อกับลูกค้าโดยตรง โดยการใช้วิธีการขายทั้งแบบให้เครดิต
(Credit Sale) และขายโดยให้ส่วนลดเงินสด

สำหรับช่องทางการจำหน่ายสินค้าของบริษัท สยามภัณฑ์กรุ๊ป จำกัด (มหาชน) นั้น
สามารถแบ่งได้เป็น 2 ช่องทางหลัก ๆ ตามลักษณะภูมิศาสตร์ ดังนี้คือ

- สายกรุงเทพฯ และปริมณฑล ในปัจจุบันบริษัทมีพนักงานขาย 30 คน
สำหรับดูแลรับผิดชอบลูกค้าในเขตกรุงเทพฯ และปริมณฑล โดยมียอดขายประมาณร้อยละ 25-30
ของยอดขายรวม

- สายต่างจังหวัด ในปัจจุบันบริษัทมีพนักงานขาย 60 คน
สำหรับดูแลรับผิดชอบลูกค้าในเขตต่างจังหวัด
ซึ่งเป็นแหล่งที่ทำรายได้ให้กับบริษัทโดยมียอดขายประมาณร้อยละ 70-75 ของยอดขายรวม

นอกจากนี้ยังสามารถแบ่งช่องทางการจำหน่ายสินค้าในประเทศของบริษัท สยามภัณฑ์กรุ๊ป จำกัด
(มหาชน) ตามลักษณะของลูกค้าได้ 4 ช่องทางหลัก ๆ ดังนี้ คือ

1. ร้านค้าที่จำหน่ายผลิตภัณฑ์หล่อลื่น และร้านค้าส่งแบตเตอรี่ โดยมีสัดส่วนประมาณร้อยละ 30
ซึ่งลูกค้ากลุ่มดังกล่าวจะกระจายสินค้าสู่ร้านค้าย่อย และร้านจำหน่ายอะไหล่
เพื่อจะขายให้แก่ผู้บริโภคต่อไป

2. ศูนย์บริการเปลี่ยนถ่ายผลิตภัณฑ์, ศูนย์บริการรถยนต์, ร้านซ่อมและบริการระบบไฟรถยนต์
โดยมีสัดส่วนประมาณร้อยละ 50 ซึ่งจะจำหน่ายผลิตภัณฑ์ และให้บริการแก่ผู้บริโภค

3. ผู้ใช้รายใหญ่ที่ประกอบธุรกิจที่ต้องใช้ผลิตภัณฑ์หล่อลื่น และแบตเตอรี่ โดยมีสัดส่วนประมาณร้อยละ
5 เช่น

- โรงงานอุตสาหกรรม - ผู้ประกอบการขนส่งสินค้า

- ผู้ประกอบการรถโดยสาร - ผู้ประกอบการกิจการงานโยธา

- ผู้ประกอบการกิจการเหมืองแร่ - ผู้ประกอบการกิจการประมง

- โรงงานประกอบรถยนต์

4. ลูกค้าต่างประเทศ เฉพาะแถบชายแดน เช่น ลาว, เขมร และพม่า เป็นต้น
โดยมีสัดส่วนประมาณร้อยละ 15

ทั้งนี้ในส่วนของการจำหน่ายให้กับลูกค้า OEM เช่น BENZ, BMW, VOLVO, PEUGOUT, DAIMLER
CRYSLER, HONDA, MITSUBISHI และ ISUZU
และลูกค้าต่างประเทศเป็นการจัดจำหน่ายโดยบริษัทย่อยโดยตรง โดยสำหรับการจำหน่ายให้กับลูกค้า
OEM มีการจำหน่ายในสัดส่วนที่ไม่มาก เนื่องจากมีกำไรค่อนข้างต่ำ
และจำหน่ายเพื่อสร้างชื่อเสียงของผลิตภัณฑ์ให้เป็นที่ยอมรับมากขึ้น

สำหรับช่องทางการจัดจำหน่ายของลูกค้าต่างประเทศ บริษัทจะจำหน่ายให้กับลูกค้าที่ติดต่อกันมานาน
โดยเป็นลูกค้าที่มีคนแนะนำมาบ้าง เช่น
เป็นลูกค้าที่ไปซื้อชิ้นส่วนอีกชนิดหนึ่งกับอีกบริษัทหนึ่งซึ่งรู้จักกับทางบริษัท
แต่มีความต้องการซื้อน้ำมันหล่อลื่น จาระบี หรือแบตเตอรี่
และมีการแนะนำมาให้หรือมีบริษัทคนกลางติดต่อมาให้พบกันบ้าง
หรือลูกค้าบางรายมีหนังสือติดต่อมาเอง และถ้าลูกค้ารายใดเป็นลูกค้าที่ดี
ทางบริษัทจะทำการติดต่ออย่างใกล้ชิด โดยลูกค้าส่วนใหญ่จะเป็นผู้ค้าส่งในประเทศนั้นๆ
การที่ต่างประเทศยังซื้อสินค้า ทั้ง 3 ชนิดจากประเทศไทย โดยเฉพาะแบตเตอรี่
เนื่องจากสินค้าที่ผลิตในต่างประเทศมีราคาสูง เนื่องจากผู้ผลิตได้บวกส่วนของกำไรไว้สูง
และการที่บริษัทไม่เน้นหาลูกค้าต่างประเทศรายใหม่ๆ โดยเฉพาะจาระบี
เนื่องมาจากกำลังการผลิตของผลิตภัณฑ์ยังรองรับลูกค้าในประเทศได้ไม่เพียงพอ
แต่ขณะนี้บริษัทย่อยได้ขยายการผลิตเพื่อสามารถรองรับตลาดต่างประเทศได้เพิ่มขึ้น
ซึ่งในอนาคตจะได้มีการติดต่อและหาลูกค้าต่างประเทศมากขึ้น

3. ลักษณะลูกค้าและความสัมพันธ์กับลูกค้า

ในปัจจุบันลูกค้าของบริษัท สยามภัณฑ์กรุ๊ป จำกัด (มหาชน) มีจำนวนมากกว่า 6,000 ราย
ซึ่งประกอบด้วยลูกค้าเก่าแก่ที่มีการติดต่อซื้อขายกันมาเป็นเวลานาน และลูกค้าใหม่
โดยลูกค้าส่วนใหญ่มีฐานะทางการเงินมั่นคง
ที่ผ่านมาบริษัทประสบกับปัญหาการเรียกเก็บหนี้ไม่ได้น้อยมาก
กอปรกับการที่บริษัทมีระบบการควบคุมลูกหนี้อย่างมีประสิทธิภาพ เช่น
การขอสำเนาการจดทะเบียนพาณิชย์เพื่อพิสูจน์ว่าลูกค้ามีตัวตนจริง
หรือขอสำเนาโฉนดที่ดินเพื่อดูความมั่นคงทางการเงิน เป็นต้น
จึงทำให้บริษัทสามารถบริหารด้านการเงินได้อย่างมีประสิทธิภาพ

สำหรับลูกค้าของบริษัท สยามภัณฑ์กรุ๊ป จำกัด (มหาชน)
สามารถจำแนกลักษณะลูกค้าตามประเภทของการนำไปใช้ได้ 2 ประเภทใหญ่ ๆ ดังนี้

1. ลูกค้าประเภทที่นำผลิตภัณฑ์ไปจำหน่ายต่อให้กับผู้บริโภคอีกต่อหนึ่ง เช่น อู่ซ่อมรถ,
ร้านขายอะไหล่รถยนต์หรือรถไถ และร้านจำหน่ายอุปกรณ์ก่อสร้าง เป็นต้น
ซึ่งลูกค้าในกลุ่มนี้เป็นลูกค้าที่สำคัญต่อบริษัทนับตั้งแต่เริ่มก่อตั้งบริษัท
โดยส่วนใหญ่จะมีการสั่งซื้อในปริมาณมาก และบ่อยครั้ง
ทั้งนี้บริษัทได้ทำการจำหน่ายให้กับลูกค้าในกลุ่มนี้คิดเป็นสัดส่วนประมาณร้อยละ 95
ของยอดขายรวมต่อปี

2. ลูกค้าประเภทที่นำไปเป็นส่วนหนึ่งของการประกอบธุรกิจ เช่น โรงงานอุตสาหกรรม,
บริษัทรถทัวร์, รถประจำทาง และสหกรณ์แท็กซี่ เป็นต้น
ทั้งนี้บริษัทได้ทำการจำหน่ายสินค้าให้กับลูกค้าในกลุ่มนี้ คิดเป็นสัดส่วนประมาณร้อยละ 5
ของยอดขายรวมต่อปี

รายชื่อลูกค้ารายสำคัญของกลุ่มบริษัท สยามภัณฑ์กรุ๊ป จำกัด (มหาชน)
ที่มีมูลค่าการจำหน่ายสูงกว่าร้อยละ 10 ของยอดการจำหน่ายรวมของบริษัทฯ

ลูกค้ารายสำคัญของกลุ่มบริษัทส่วนใหญ่เป็นบริษัททั้งในประเทศและต่างประเทศ
ตลอดจนห้างร้านขนาดกลางถึงเล็ก ซึ่งในปัจจุบันบริษัทไม่มีลูกค้าที่มียอดการจำหน่ายมากกว่าร้อยละ
10 ของยอดการจำหน่ายรวมของบริษัท
แต่บริษัทจะมีลูกค้าลักษณะรายย่อยเป็นจำนวนมากเป็นผลให้บริษัทสามารถลดความเสี่ยงจากการสูญเสียลูกค้ารายสำคัญรายใดรายหนึ่งไปซึ่งอาจทำให้เป็นผลกระทบต่อการดำเนินงานของบริษัทได้

4. ภาวะอุตสาหกรรมและการแข่งขัน

บริษัท สยามภัณฑ์กรุ๊ป จำกัด (มหาชน) ไม่มีบริษัทคู่แข่งที่ประกอบการค้าเหมือนกันโดยตรง
ทั้งนี้เพราะบริษัท เป็นตัวแทนจำหน่ายผลิตภัณฑ์หลัก 3 ชนิด คือ น้ำมันหล่อลื่น แบตเตอรี่ และจาระบี

จึงขอแยกภาวะอุตสาหกรรมและการแข่งขันของแต่ละผลิตภัณฑ์ เป็นดังนี้

ภาวะอุตสาหกรรมและการแข่งขันของน้ำมันหล่อลื่น

ปริมาณการผลิตน้ำมันหล่อลื่นในประเทศปี 2541 เท่ากับ 354.83 ล้านลิตร
มีการจำหน่ายในประเทศเท่ากับ 362.10 ล้านลิตร และส่งออกเท่ากับ 6.74 ล้านลิตร

ที่มา : ศูนย์ข้อมูลอุตสาหกรรม (2541). สถิติอุตสาหกรรม: รายงานรายครึ่งปี,มีนาคม 2542.
สำนักงานเศรษฐกิจอุตสาหกรรม กรุงเทพฯ.
(ไม่มีข้อมูลสถิติสำหรับน้ำมันหล่อลื่นตั้งแต่ครึ่งปีหลังของปี 2542)

 รายชื่อผู้ผลิตน้ำมันหล่อลื่นภายในประเทศ เรียงตามลำดับอักษรนำหน้าชื่อ :

  ---- ----------------------------------------------- -------------------
       รายชื่อผู้ผลิต                                       ยี่ห้อ

  1    บจก. ทีพีไอ ออลย์                                  ทีพีไอ

  2    บจก. ไทย ปิโตรเลียม & เทรดดิ้ง                      เพนซอยล์/สเตท

  3    บจก. ไทย ลูบ เบรนดดิ้ง                             N/A

  4    บจก. ไทยแลนด์ ลูบริแคนท์ โปรดักส์                     N/A

  5    บจก. เบลออยล์                                    เวลลอย

  6    บจก. พรีเมีย ลูบริแค้นท์                              ไดมอนด์

  7    บจก. พี เอส พี สเปเชี่ยลตี้                           N/A

  8    บจก. ราพิด ไทย เซลล์                              วีเนีย

  9    บจก. วิทคอร์ป โปรดักชั่น                             วิทออลย์

  10   บจก. สยาม ไฟน์ เคมี                               โคมัทสุ/รูท

  11   บจก. เอเชีย ออยล์                                 N/A

  12   บจก. เอ็ม พี ปิโตรเลียม                             N/A

  13   บจก.คาสตรอล (ไทยแลนด์)                           คาสตรอล

  14   บจก.เชลล์ (ประเทศไทย)                            เชลล์

  15   บจก.น้ำมันคาลเท็กซ์ (ประเทศไทย)                     คาลเท็กซ์

  16   บจก.บีพีออยล์ (ประเทศไทย)                          บีพี

  17   บจก.อพอลโล (ประเทศไทย)                          อพอลลอย

  18   บจก.เอสโซ่ (ประเทศไทย)                           เอสโซ่
  ---- ----------------------------------------------- -------------------

ที่มา : Petroleum Institute of Thailand “Thailand Lubricant Market
(1996-2007) , July 1999”

หมายเหตุ: ผู้ผลิตน้ำมันหล่อลื่นมีจำนวนรายมากกว่านี้ แต่กำลังการผลิตของผู้ผลิต 18
ข้างต้นมีอัตรารวมมากกว่าร้อยละ 95 ของทั้งหมด

สำหรับบริษัท และบริษัทในเครือมีสัดส่วนครองตลาดในประเทศประมาณ 8.45 %*
โดยมีรายได้จากการขายในประเทศจากปี 2541 – 2543 ดังนี้ 933.52 , 953.02 และ
944.71 ล้านบาทตามลำดับ และรายได้จากการส่งออกก็เพิ่มขึ้นดังนี้ 150.52 , 215.39 และ
234.28 ล้านบาท ตามลำดับ สัดส่วนยอดขายต่างประเทศเพิ่มขึ้นจาก 14% เป็น 18% และ 20%
ของยอดขายรวม เนื่องจากการเพิ่มยอดขายให้ประเทศเพื่อนบ้าน

  * ที่มา : คำนวณจากปริมาณการจำหน่ายรวมของบริษัท และปริมาณการจำหน่ายรวมน้ำมันหล่อลื่น
  จากศูนย์ข้อมูลอุตสาหกรรม (2541) สำนักงานเศรษฐกิจอุตสาหกรรม กรุงเทพฯ
  ตามที่ระบุข้างต้น

สภาพตลาดและการแข่งขันน้ำมันหล่อลื่นในประเทศ

ตลาดของน้ำมันหล่อลื่น ประกอบด้วยน้ำมันหล่อลื่นสำหรับเครื่องยนต์ดีเซลประมาณร้อยละ 68.80
น้ำมันหล่อลื่นสำหรับเครื่องยนต์เบนซินประมาณร้อยละ 11.84
ในส่วนของรถจักรยานยนต์ประมาณร้อยละ 9.30 และน้ำมันหล่อลื่นอื่น ๆ ร้อยละ 9.55
(หน่วยวิจัยภาวะอุตสาหกรรมธนาคารไทยทนุ จำกัด (มหาชน)) สำหรับปี 2543
สภาพตลาดของน้ำมันหล่อลื่นในประเทศมีการขยายตัวไม่มากนัก

จากการที่บริษัทผู้ค้าน้ำมันรายใหญ่ซึ่งเป็นเจ้าของสถานีบริการน้ำมันเอง
ครองตลาดน้ำมันหล่อลื่นสำหรับรถยนต์ภายในสถานีบริการน้ำมัน ทำให้ผู้ค้าน้ำมันหล่อลื่นรายอื่น ๆ
เจาะตลาดในส่วนน้ำมันหล่อลื่นนอกสถานีบริการน้ำมัน
ซึ่งประกอบด้วยการขายตรงโดยผ่านศูนย์บริการของตนเอง,ตัวแทนจำหน่าย
และร้านจำหน่ายน้ำมันหล่อลื่นทั่วไป
การแข่งขันในตลาดนี้ค่อนข้างรุนแรงโดยมุ่งแข่งขันในด้านคุณภาพและราคา
โดยเฉพาะอย่างยิ่งในปัจจุบันซึ่งเศรษฐกิจในประเทศยังคงไม่หลุดพ้นจากภาวะวิกฤต
ส่งผลให้ตลาดของอุตสาหกรรมยานยนต์ และอุตสาหกรรมอื่นๆ ไม่ฟื้นตัวเท่าที่ควร
จึงทำให้ผู้ค้าน้ำมันหล่อลื่นพยายามพัฒนาผลิตภัณฑ์สูตรใหม่ที่มีคุณภาพออกสู่ตลาดอย่างต่อเนื่อง
เพื่อแย่งชิงกลุ่มตลาดเป้าหมายต่าง ๆ , การพัฒนาบรรจุภัณฑ์สร้างความแปลกใหม่สะดุดตาผู้บริโภค,
การส่งเสริมการขายด้วยการลด แลก แจก แถม และชิงโชค เพื่อกระตุ้นยอดขายเป็นครั้งคราว,
การโฆษณาประชาสัมพันธ์ และการจัดหรือสนับสนุนกิจกรรม, กีฬาประเภทต่าง ๆ เช่น
การแข่งขันชกมวย และการแข่งรถ เพื่อใช้สนาม แข่ งสร้างชื่อให้แก่ผลิตภัณฑ์ของตน

สภาพตลาดและการแข่งขันน้ำมันหล่อลื่นในต่างประเทศ

จากภาวะเศรษฐกิจที่ยังซบเซาในภูมิภาคเอเซียแปซิฟิค
ทำให้ปริมาณความต้องการน้ำมันหล่อลื่นไม่สูงขึ้น แต่บริษัทอาศัยนโยบายการตลาดที่ถูกต้อง
จึงสามารถเพิ่มยอดขายจากประเทศเพื่อนบ้านได้ดีกว่ายอดขายภายในประเทศ

แนวโน้มในอนาคตของน้ำมันหล่อลื่น

คาดว่าในปี 2544 ตลาดน้ำมันหล่อลื่นภายในประเทศจะมีอัตราการทรงตัวเมื่อเทียบกับปี 2543
เพราะตลาดอุตสาหกรรมยานยนต์เริ่มเข้าสู่ภาวะการทรงตัว
ทั้งนี้น้ำมันหล่อลื่นถือว่าเป็นผลิตภัณฑ์ที่ทำกำไรให้กับผู้ผลิตอย่างมากทำให้เป็นสิ่งจูงใจให้มีผู้ผลิตรายใหม่เข้าสู่ตลาดมากขึ้น
และมีการแข่งขันเพื่อรักษาหรือเพิ่มส่วนแบ่งการตลาดของตนเอง
แต่ผู้ผลิตรายใหญ่จะยังคงมีความได้เปรียบด้านต้นทุนการผลิต การตั้งราคา
ตลอดจนฐานข้อมูลเกี่ยวกับลูกค้าและสินเชื่อ ทำให้เป็นอุปสรรคต่อผู้ผลิตรายย่อยในการแข่งขัน
สำหรับตลาดการส่งออกคาดว่าอัตราจะลดลงเล็กน้อย
ซึ่งเป็นผลทางอ้อมจากการชะลอตัวของเศรษฐกิจสหรัฐอเมริกา

ภาวะอุตสาหกรรมและการแข่งขันของแบตเตอรี่รถยนต์

ปี 2541 อุตสาหกรรมแบตเตอรี่รถยนต์ในประเทศมีปริมาณการผลิตรวม 4,967,748 ชุด
มีการจำหน่ายภายในประเทศ 2,758,251 ชุด และส่งออกจำหน่ายต่างประเทศ 2,267,048 ชุด

ที่มา : ศูนย์ข้อมูลอุตสาหกรรม(2541). สถิติอุตสาหกรรม: รายงานรายครึ่งปี,มีนาคม 2542.
สำนักงาน เศรษฐกิจอุตสาหกรรม,กรุงเทพฯ

จากข้อมูลปี 2541 ข้างต้น
บริษัทและบริษัทในเครือมีปริมาณการขายแบตเตอรี่รถยนต์รวมทั้งในประเทศและส่งออก เท่ากับ
10.87 % ของปริมาณการขายรวม
และมีรายได้จากการขายแบตเตอรี่รถยนต์เพิ่มขึ้นอย่างต่อเนื่องจากปี 2541 – 2543 ดังนี้ จาก
490.31 , 506.29 และ 595.98 ล้านบาทตามลำดับ

ตลาดแบตเตอรี่รถยนต์ แบ่งประเภทเป็น 2 ตลาดคือ

1. ตลาดรถใหม่ (Original Equipment Market : OEM)
ได้แก่ตลาดสำหรับโรงงานประกอบรถใหม่
โดยปริมาณความต้องการแบตเตอรี่ประเภทนี้จะขึ้นกับปริมาณการผลิตในแต่ละปี
ทั้งนี้ตลาดแบตเตอรี่สำหรับรถใหม่มีสัดส่วนประมาณร้อยละ 21* ของปริมาณการจำหน่ายโดยรวม
ผู้ผลิตแบตเตอรี่ส่วนใหญ่ในตลาดประเภทนี้เป็นผู้ผลิตที่มีการร่วมทุนกับต่างชาติ
หรือมีความสัมพันธ์กับผู้ประกอบการผลิตรถภายในประเทศเป็นหลัก

2. ตลาดชิ้นส่วนทดแทน (Replacement Equipment Market : REM)
ได้แก่แบตเตอรี่ที่ใช้แทนแบตเตอรี่ที่หมดอายุการใช้งาน
โดยปริมาณความต้องการแบตเตอรี่ประเภทนี้ขึ้นกับปริมาณรถยนต์ที่วิ่งอยู่ในท้องถนนเป็นหลัก
มีสัดส่วนประมาณร้อยละ 79* ของปริมาณการจำหน่ายโดยรวม

* ที่มา : แนวโน้มธุรกิจอุตสาหกรรมแบตเตอรี่ มกราคม 2541 ของบริษัท ศูนย์วิจัย ไทยพาณิชย์
จำกัด

 รายชื่อผู้ผลิตแบตเตอรี่รายใหญ่ภายในประเทศ เรียงตามลำดับอักษรนำหน้าชื่อ :

  ---- ----------------------------------------------- -------------------
       รายชื่อผู้ผลิต                                       ยี่ห้อ

  1    บมจ. ไทยสโตเรจแบตเตอรี่                           3K

  2    บจก. เนชั่นแนลไทย                                 NATIONAL

  3    บจก. ฟูรูกาวาแบตเตอรี่                              FB

  4    บมจ. ยัวร์ซ่าแบตเตอรี่ (ประเทศไทย)                   YUASA

  5    บจก. สยามแบตเตอรี่ อินดัสทรี่                         BOLIDEN

  6    บจก. สยามยีเอสแบตเตอรี่                            GS

  7    บจก. อนันตชัยแบตเตอรี่โกเบ                          KOBE
  ---- ----------------------------------------------- -------------------

สภาพตลาดและการแข่งขันแบตเตอรี่รถยนต์ในประเทศ

จากผลผลิตรถยนต์ภายในประเทศมีการขยายตัวในปี 2543 ดังนี้

ปี จำนวนผลิต ขายในประเทศ ขายต่างประเทศ

2543 370,884 236,855 135,777

2542 269,096 170,179 110,116

ที่มา : รายงานของสำนักงานคณะกรรมการส่งเสริมการลงทุน (อ้างอิงใน www.oie.go.th “
สรุปภาวะเศรษฐกิจอุตสาหกรรม ระหว่างเดือน ตุลาคม – ธันวาคม 2543” )

ส่งผลให้การจำหน่ายแบตเตอรี่ในตลาด OEM มีการปรับตัวสูงขึ้นตามไปด้วย
แต่ตลาดการจำหน่ายแบตเตอรี่ให้กับผู้ประกอบรถยนต์ หรือ ตลาด OEM
นี้เป็นตลาดที่แคบกว่าตลาดทดแทนหรือตลาด REM
นอกจากนี้ยังไม่มีการผูกขาดระหว่างบริษัทผู้ประกอบรถยนต์กับบริษัทผู้ผลิตแบตเตอรี่
จึงทำให้ผู้ผลิตรายหนึ่งสามารถจำหน่ายให้กับบริษัทผู้ประกอบรถยนต์ได้หลายราย
จึงนับได้ว่าเป็นตลาดที่มีการแข่งขันสูง เนื่องจากมีผู้ประกอบรถยนต์ในประเทศเพียง 14 ราย
และอีก 3 รายในกลุ่มบิ๊กทรี
ดังนั้นผู้ผลิตและจำหน่ายแบตเตอรี่จึงได้มีการเข้าไปแข่งขันในตลาดทดแทนกันมากขึ้น
เนื่องจากง่ายต่อการขยายตลาด โดยอาศัยตัวแทนจำหน่ายในการกระจายสินค้าไปยังพื้นที่ต่างๆ
นอกจากนี้ยังมีการใช้กลยุทธ์ทางด้านราคา
การพัฒนาคุณภาพให้มีประสิทธิภาพในการใช้งานสูงขึ้นและเป็นที่ต้องการของผู้บริโภคมากยิ่งขึ้น
และการโฆษณาประชาสัมพันธ์ตามสื่อต่างๆ เพื่อให้ผู้บริโภคคุ้นเคยกับผลิตภัณฑ์ควบคู่กันไปด้วย

 สภาพตลาดและการส่งออกของแบตเตอรี่

การส่งออกแบตเตอรี่มีการขยายตัวอย่างต่อเนื่องมาโดยตลอด
ถึงแม้ว่าการส่งออกแบตเตอรี่ของไทยจะประสบปัญหาและอุปสรรคทางการค้าเช่นเดียวกับสินค้าส่งออกประเภทอื่นๆ
เช่นปัญหาการแข่งขันที่สูงขึ้นจากประเทศที่มีต้นทุนวัตถุดิบและค่าแรงที่ต่ำกว่า แต่ผลจากภาวะ Over
Supply ที่เกิดขึ้นภายในประเทศ
(จากการที่ผู้ผลิตขยายกำลังการผลิตเพื่อแย่งส่วนแบ่งการตลาดในประเทศ)
จึงทำให้ผู้ผลิตแต่ละรายพยายามเพิ่มปริมาณการส่งออกให้มากขึ้น โดยตลาดที่สำคัญในการส่งออกคือ
ประเทศในกลุ่มประเทศเอเซียแปซิฟิค, ตะวันออกกลาง, ยุโรป และอาฟริกา
ประเทศคู่แข่งที่สำคัญด้านการส่งออก คือ ไต้หวัน อินโดนีเซีย และเกาหลี เป็นต้น

ทั้งนี้ในปี 2543 บริษัทและบริษัทในเครือ มีปริมาณการส่งออกถึง 75% ของยอดขายแบตเตอรี่รวม
คือเพิ่มขึ้น 30.28% เมื่อเทียบกับปี 2542 และเท่ากับเพิ่มขึ้น 52.29% เมื่อเทียบกับปี 2541

แนวโน้มในอนาคตของแบตเตอรี่

ผลจากการที่ผู้ผลิตเริ่มเบี่ยงเบนกลุ่มเป้าหมายจากตลาดในประเทศไปสู่ตลาดต่างประเทศมากยิ่งขึ้น
ประกอบกับค่าเงินบาทที่อ่อนตัวลงก็สร้างความได้เปรียบด้านการแข่งขันให้กับผู้ผลิตไทยมากขึ้น
อีกทั้งแบตเตอรี่ของไทยก็เป็นที่ยอมรับกันอย่างกว้างขวาง
โดยเฉพาะในกรณีของผู้ส่งออกรายใหญ่ที่ในปัจจุบันได้ ISO 9000 ได้นำผลผลิตแบตเตอรี่ประเภท
Maintenance Fee (ไม่ต้องเติมน้ำกลั่นตลอดอายุการใช้งาน) ส่งออกไปตลาดประเทศญี่ปุ่นได้
จึงคาดว่าในปี 2544 การส่งออกแบตเตอรี่มีแนวโน้มไปในทางขยายตัวเพิ่มขึ้นอีกมาก
โดยมีแรงหนุนจากภาวะการส่งออกของอุตสาหกรรมยานยนต์ที่ขยายตัวเพิ่มขึ้นอย่างต่อเนื่องด้วย
(ข้อมูลจากกรมส่งเสริมการส่งออกประ

มาณการว่าปี 2544 หมวดยานพาหนะ อุปกรณ์ และส่วนประกอบจะส่งออกเพิ่มขึ้นจากปี2543 ร้อยละ
12.2* )
ซึ่งจะมีผลให้อุตสาหกรรมผลิตแบตเตอรี่ยานยนต์พัฒนาไปเป็นอุตสาหกรรมผลิตเพื่อการส่งออก

* ที่มา : อ้างอิงใน www.oie.go.th “ สรุปภาวะเศรษฐกิจอุตสาหกรรม ระหว่างเดือน ตุลาคม
– ธันวาคม 2543 ”

 ภาวะอุตสาหกรรมและการแข่งขันของจาระบี

จาระบีที่มีจำหน่ายจำแนกตามประเภทการนำไปใช้งานได้ 2 ประเภทใหญ่ ๆ คือ

  1. จาระบีสำหรับยานยนต์

  2. จาระบีสำหรับงานอุตสาหกรรม

ในปัจจุบันตลาดจาระบีมีอัตราความต้องการใช้เพิ่มมากขึ้นตามลำดับ
เนื่องมาจากจาระบีเป็นสิ่งจำเป็นต่อระบบการทำงานของเครื่องยนต์, เครื่องจักรกล หรือ
ยานยนต์ที่ใช้ในด้านคมนาคมขนส่ง ดังนั้น
ตลาดจาระบีจึงมีการขยายตัวตามการเจริญเติบโตของภาคอุตสาหกรรมการผลิต
และปริมาณการใช้ยานยนต์ทั้งรถยนต์, รถบรรทุก, รถแทรกเตอร์, รถยก, รถเครน
และรถจักรยานยนต์ที่เพิ่มขึ้นอย่างมาก อีกทั้งการผลิตจาระบีในประเทศไทย
ก็เป็นที่ยอมรับของตลาดต่างประเทศด้วย

สภาพตลาดและการแข่งขันจาระบีในประเทศ

ในปี 2541 ปริมาณการผลิตจาระบีในประเทศรวม 14,299 ตัน เป็นการขายในประเทศเท่ากับ
12,770 ตัน และส่งออก 2,197 ตัน

ที่มา : ศูนย์ข้อมูลอุตสาหกรรม (2541), สถิติอุตสาหกรรม: รายงานรายครึ่งปี,มีนาคม2542.
สำนักงานเศรษฐกิจอุตสาหกรรม, กรุงเทพฯ

ผู้ผลิตจาระบีรายใหญ่ในประเทศมีจำนวน 5 ราย ได้แก่
สยามลูบริแค้นท์อินดัสทรี่(ซึ่งเป็นบริษัทในเครือของบริษัทฯ) , เชลล์, เอสโซ่ , คาลเท็กซ์
และไทยปริโตรเลี่ยม

ผลผลิตของบริษัทสยามลูบฯ คิดเป็น 58.18%** ของปริมาณการผลิตรวม
บริษัทสยามลูบฯได้เพิ่มผลผลิตจากปี 2541 8,320 ตัน เป็น 11,200 ตัน และ12,230 ตัน
สำหรับปี 2542 , 2543 ตามลำดับ

ช่องทางการจัดจำหน่ายคือ ผู้จำหน่ายจาระบีที่จำหน่ายในสถานีบริการน้ำมัน นอกจาก เชลล์,
เอสโซ่ คาลเท็กซ์ และไทยปริโตรเลี่ยม แล้ว จะไม่ได้ทำการผลิตจาระบีเอง
โดยทำการจ้างให้ผู้ผลิตจาระบีรายใหญ่ 5 ราย ข้างต้นเป็นผู้ผลิตให้ โดยใช้ชื่อยี่ห้อของตนเอง

บริษัทฯและบริษัทในเครือมีส่วนแบ่งการตลาดในประเทศ เท่ากับ 55.61%**
สำหรับยอดขายในประเทศของบริษัทและบริษัทในเครือ มีการเติบโตอย่างต่อเนื่องจากปี 2541 –
2543 ดังนี้ 7,101 7,765 และ 7,880 ตัน ตามลำดับ

สภาพตลาดและการแข่งขันจาระบีต่างประเทศ

บริษัทฯและบริษัทในเครือส่งออกเท่ากับ 56.14%** ของปริมาณการส่งออกจาระบีรวม
และมีอัตราปริมาณการส่งออกเพิ่มขึ้นอย่างต่อเนื่องจากปี 2541 – 2543 เป็น 1,233 2,948 และ
3,960 ตัน ตามลำดับ ทั้งนี้ในปี 2543 บริษัทฯได้ขยายการส่งออกไปยังประเทศในแถบอินโดจีน คือ
อินโดนีเซีย ฟิลลิบปินส์ และสิงคโปร์ ทำให้มีรายได้จากการขายจาระบีไปต่างประเทศเพิ่มขึ้นจากปี
2542 ถึง 53.57 % หรือ 48.35 ล้านบาท
แต่ก็มีการแข่งขันจากประเทศผู้ผลิตอื่นสูงมากเนื่องจากเป็นอุตสาหกรรมที่มีขั้นตอนการผลิตไม่ยุ่งยาก

** ที่มา : เปรียบเทียบจากข้อมูลสถิติของบริษัท และบริษัทในเครือ กับ
ข้อมูลจากศูนย์ข้อมูลอุตสาหกรรม (2541). สถิติอุตสาหกรรม : รายงานรายครึ่งปี , มีนาคม
2542. สำนักงานเศรษฐกิจอุตสาหกรรม กรุงเทพฯ

แนวโน้มในอนาคตของจาระบี

เนื่องจากประเทศไทย
และประเทศในแถบอินโดจีนยังอยู่ในช่วงของการพัฒนาทางด้านสาธารณูปโภคจำนวนหลายโครงการตามแผนการพัฒนาและฟื้นตัวของเศรษฐกิจ
ซึ่งมีความต้องการใช้เครื่องจักร และรถที่ใช้งานด้านพาณิชย์อยู่พอสมควร
จึงคาดว่าจะทำให้อุตสาหกรรมจาระบียังมีอนาคตที่ดี ดังนั้น
จากการคาดการณ์ภาวะอุตสาหกรรมจาระบี ในอีก 2-3 ปีข้างหน้ายังคงอยู่ในแนวโน้มที่ดี

3.3 การจัดหาผลิตภัณฑ์หรือบริการ

บริษัท สยามภัณฑ์กรุ๊ป จำกัด (มหาชน) ซึ่งเป็นบริษัทแม่ ไม่ได้ทำการผลิตสินค้าเอง
แต่บริษัทได้ทำการซื้อสินค้าทั้งหมดจากผู้ผลิตซึ่งเป็นบริษัทย่อย ได้แก่

1)  บริษัท พรีเมีย ลูบริแค้นท์ จำกัด ผู้ผลิตน้ำมันหล่อลื่น

ตั้งอยู่เลขที่ 28/13 หมู่ 3 ซอยใจเอื้อ ต.บางขะแยง อ.เมือง จ.ปทุมธานี มีกำลังการผลิตเต็มที่
เท่ากับ 48.0 ล้านลิตรต่อปี

2)  บริษัท สยามลูบริแค้นท์อินดัสทรี่ จำกัด ผู้ผลิตจาระบี

ตั้งอยู่เลขที่ 28/8 หมู่ 3 ซอยใจเอื้อ ต.บางขะแยง อ.เมือง จ.ปทุมธานี มีกำลังการผลิตเต็มที่
สำหรับจาระบี เกรดสูง เท่ากับ 5.62 ล้านกิโลกรัมต่อปี และจาระบี เกรดธรรมดา เท่ากับ 8.42
ล้านกิโลกรัมต่อปี

3)  บริษัท สยามแบตเตอรี่อินดัสทรี่ จำกัด ผู้ผลิตแบตเตอรี่

ตั้งอยู่เลขที่ 28/7 หมู่ 3 ซอยใจเอื้อ ต.บางขะแยง อ. เมือง จ.ปทุมธานี มีกำลังการผลิตเต็มที่
เท่ากับ 840,000 ลูกต่อปี

 การจัดหาวัตถุดิบ

น้ำมันพื้นฐาน (ฺBase Oil)

แหล่งผลิตที่สำคัญ : ปัจจุบันส่วนใหญ่สั่งซื้อจากแหล่งผลิตภายในประเทศ อาทิ บริษัท ไทยลู้บเบส
จำกัด (มหาชน), บริษัท อุตสาหกรรมปิโตรเคมีคัล จำกัด และมีบางส่วนนำเข้าจากประเทศญี่ปุ่น
และจากตลาดประเทศอื่น ๆ

สารเพิ่มคุณภาพ (Additive)

แหล่งผลิตที่สำคัญ : บริษัทผลิตวัสดุเคมีภัณฑ์ (Chemical
House)ในระดับนานาชาติโดยบริษัทจัดซื้อทั้งโดยวิธีนำเข้าและซื้อผ่านตัวแทนในประเทศ

เม็ดพลาสติก

แหล่งผลิตที่สำคัญ : ปัจจุบันสั่งซื้อจากแหล่งผลิตภายในประเทศทั้งหมด

ตะกั่ว

ประกอบด้วยตะกั่วภายในประเทศร้อยละ 42 โดยสั่งซื้อตะกั่วผสม “อัลลอย” จาก
บจก.เบอร์กโซ่เมทอล (ไทย) ส่วนที่เหลือร้อยละ 58 จะนำเข้าตะกั่วคุณภาพสูง (ตะกั่วบริสุทธิ์
99.99%) จากต่างประเทศ

แผ่นกั้น แบ่งเป็น 2 ชนิด

-   แผ่นกั้นใยแก้ว บริษัทจะจัดซื้อจากภายในประเทศ
    ลักษณะการใช้งานจะเป็นตัวฉนวนกั้นระหว่างแผ่นธาตุบวก

และลบไม่ให้สัมผัสกัน

-   แผ่นกั้นซอง บริษัทจะจัดซื้อจากต่างประเทศ ส่วนลักษณะการใช้งานเช่นเดียวกับแผ่นกั้นใยแก้ว
    ส่วนจะใช้แผ่น

กั้นชนิดใดขึ้นอยู่กับรุ่นและความต้องการของลูกค้า

 เปลือกหม้อพลาสติก

ส่วนประกอบที่สำคัญของเปลือก คือ เม็ดพลาสติก โดยส่วนใหญ่สั่งซื้อจากบริษัท ศรีไทยซุปเปอร์แวร์
จำกัด (มหาชน)

  3.3.2 ผู้จำหน่ายวัตถุดิบรายใหญ่ (มียอดซื้อมากกว่าร้อยละ 10 ของยอดซื้อตามงบการเงินรวม)

+------------------------+-------+----------+-------+-------+--------+
| ชื่อผู้จำหน่ายวัตถุดิบ         | ป     | ชนิดสินค้า  | ระด   | ระ    | %      |
|                        | ระเทศ |          | ับคุณภา | ยะเวล | ยอดซื้อ  |
|                        |       |          | พสืนค้า | าที่เป็น |        |
|                        |       |          |       | คู่ค้ากัน | ปี 2543 |
+------------------------+-------+----------+-------+-------+--------+
| บริษัท                   | ไทย   | น        | ดีมาก  | 4 ปี   | 16.73% |
| อุตสาหกรรมปิโตรเคมีคัล     |       | ้ำมันพื้นฐาน |       |       |        |
| จำกัด                   |       |          |       |       |        |
+------------------------+-------+----------+-------+-------+--------+
| บมจ. ไทยลู้บเบส          | ไทย   | น        | ดีมาก  | 4 ปี   | 16.10% |
|                        |       | ้ำมันพื้นฐาน |       |       |        |
+------------------------+-------+----------+-------+-------+--------+

การสูญเสียผู้จำหน่ายวัตถุดิบตามรายชื่อข้างต้นไม่ส่งผลกระทบต่อบริษัทเนื่องจากปัจจุบันปริมาณการผลิตน้ำมันพื้นฐานในประเทศมีสูงกว่าความต้องการใช้
และราคาที่จำหน่ายเป็นราคาที่แข่งขันกับตลาดต่างประเทศ
แต่อย่างไรก็ตามในกรณีที่มีปัญหากับผู้ผลิตน้ำมันพื้นฐานในประเทศ
บริษัทก็ยังสามารถจัดหาได้จากต่างประเทศ

  3.3.3 สัดส่วนการซื้อวัตถุดิบในประเทศและต่างประเทศ

สัดส่วนการซื้อวัตถุดิบในประเทศและต่างประเทศของการผลิตน้ำมันหล่อลื่น

[TABLE]

* ภาชนะสำเร็จ ของแถม และกล่องบรรจุ

สัดส่วนการซื้อวัตถุดิบในประเทศและต่างประเทศ ของการผลิตจาระบี

[TABLE]

* ของแถม และกล่องบรรจุ

สัดส่วนการซื้อวัตถุดิบในประเทศและต่างประเทศ ของการผลิตแบตเตอรี่

[TABLE]

* แผ่นกั้นใยแก้ว เคมี และฝาพลาสติก

3.4 งานที่ยังไม่ได้ส่งมอบ

- ไม่มี -